ბრიტანეთიშ მუზეუმი (ლონდონი)

ბრიტანეთიშ მუზეუმი ლონდონს დიდი ბრიტანეთის, თაშნეშე მუჭოთ მოსოფელს, ადამიერიშ ისტორიაშ დო კულტურაშ უდიდაში დო უშანულამაში მუზეუმი რე. მოსოფელიშ უჯვეშაშ მუზეუმქ გიჭყჷ 1753 წანას დო უმოსო აკმოდირთუდჷ მენცარ-ფიზიკოსი სერ ჰანს სლოანიშ კოლექციაშე. მუზეუმქ მაართათ გინწყჷ 1759 წანაშ 15 ღურთუთას მონტეგი-ჰაუზის, ბულმსბერს, თეჟამიშ მუზეუმიშ ნოდგჷმიშ აბანს.

ბრიტანეთიშ მუზეუმს იჩუალუაფუ შკვით მილიონშე უმოსი ობიექტი, ნამუთ რე ადამიერეფიშ მოდგჷმაშ კულტურაშ ისტორიაშ დოკუმენტური ნიბთტკიცება მუში გოჭყაფაშე ამდღარშახ. მინუშეფიშ დიდი ნორთი დიხაშთუდონი ოთხილუს იჩუალუაფუ გჷმაფინალი აბანეფიშ უბაღინელობაშ გეშა.

ბრიტანეთიშ მუზეუმშა, თეში მუჭოთ ბრიტანეთიშ შხვა გალერეეფშა, მინულა უფასო რე, მარა კანკალე სპეციალური კუნტახანური გჷმოფინუეფი ფასიანი რე.

 რესურსეფი ინტერნეტის 
 ბრიტანეთიშ მუზეუმიშ ოფიციალური ვებ-ხაჷსლა 

კატეგორია:მუზეუმეფი